Миңгәр сынлы сәнгать музее

Миңгәр сынлы сәнгать музее () – Татарстанның Саба муниципаль районы Тимершык авыл җирлегенә керүче Миңгәр авылында 2023 елның гыйнварында ачылган дәүләтнеке булмаган мәдәният оешмасы (музей). 

 Тарих 
Авылда сынлы сәнгать музее ачылу 2021 елда Миңгәргә Санкт-Петербургтан кайтып төпләнгән күренекле рәссам, скульптор,  журналист, кинорежиссер  Фәйзрахман Камал исеме белән бәйле. Утыз ел читтә яшәгән Фәйзрахман Камал (1960 елда Чакмагыш районында туган Прямой эфир с Файзрахман Камаловым и Ильнуром Ярхамовым) ― К. Тинчурин исемендәге Татар дәүләт драма һәм комедия театрының баш дирижеры, композитор Ильяс Камалның, әдәбиятта үз юлын салып килүче Салават Камаловның Салават Камалов ВКонтакте әтисе.

Ф. Камалов Миңгәргә кайткач, иске мәктәп бинасында остаханә ачып җибәрә.Самир Закиров. Мастерская профессионального художника, скульптора Файзрахмана Камалова.   Культурный дневник школьника, 27.11.2022

Аның бер өлешендә Ф. Камалов үзе иҗат иткән сувенир сынчыклар, майлы буяу белән ясалган картиналар һәм рәссамга төрле илләрнең күренекле осталары бүләк иткән сурәтләр урын алган, икенче өлешендә Ф. Камаловның туганы ― лицей мөгаллимәсе, скульптура остасы Раушания Габидуллина-Төхфәтуллинаның (Толбазы) Раушания Габидуллина ВКонтакте кул эшләре  урын алган.

2023 елның башында Татарстанның халык рәссамы Мөдәррис Минһаҗев башлангычы белән авылда кырыклап рәссам катнашында зур пленэр үтә. Татарстанның төрле районнарыннан, Башкортстаннан, Чуашстаннан, Киров өлкәсеннән, Череповец шәһәреннән килгән рәссамнар ике атна дәвамында йөзләгән этюд, картина иҗат итә, шуларның кырыклабы Миңгәр музеена тапшырылган.  

Киләчәктә музей-остаханә базасында Миңгәрдә рәсем (сынлы сәнгать) мәктәбе ачу күздә тотыла. Авылда мәдәниятне күтәрүдә зур өлеш кертүче ― Саба районы Тимершык авылында туган эшмәкәр, җәмәгать эшлеклесе, Россия Көрәш федерациясе президенты Җәүдәт Миннәхмәтов. Миләүшә Галиуллина. Миңгәрдә ― сәнгать музее. Мәдәни Җомга, 17.02.2023, 12-13нче бит.

 Искәрмәләр 

 Сылтамалар 
  Открытие музея изобразительного искусства в с.Мингер.  Сабинский муниципальный район. 23.01.2023
 Саба районында чишмәләргә бай Миңгәр авылы бар... – YouTube, 16:54  (Фәйзрахман Камал 10:37 дә сөйли)

Төркем:Әлифба буенча музейлар
Төркем:Саба районы музейлары